VSL Sklep I Cp 63/2024
Datum: 2024-01-16T01:00:00.000+01:00
ecli: ECLI:SI:VSLJ:2024:I.CP.63.2024
sodisce: Višje sodišče v Ljubljani
oddelek: Civilni oddelek
institut: pritožba zoper sklep o zavrženju pritožbe - nepodpisana pritožba - nepopolna vloga
jedro: Sodišče prve stopnje je zavrglo pritožbo z dne 3. 4. 2023, ker pritožba ni podpisana. Po določbi tretjega odstavka 343. člena ZPP je takšna pritožba nepopolna in jo mora sodišče zavreči. Sodišče ne more vrniti te vloge v popravo, saj je ZPP jasen, da se določbe 336. člena ZPP v postopku s pritožbo ne uporabljajo glede določbe 108. člena ZPP o vračanju nepopolnih vlog v dopolnitev.
zveza: ZPP člen 343, 343/3

## Jedro

Sodišče prve stopnje je zavrglo pritožbo z dne 3. 4. 2023, ker pritožba ni podpisana. Po določbi tretjega odstavka 343. člena ZPP je takšna pritožba nepopolna in jo mora sodišče zavreči. Sodišče ne more vrniti te vloge v popravo, saj je ZPP jasen, da se določbe 336. člena ZPP v postopku s pritožbo ne uporabljajo glede določbe 108. člena ZPP o vračanju nepopolnih vlog v dopolnitev.

## Izrek

Pritožba se zavrne kot neutemeljena in se potrdi sklep sodišča prve stopnje z dne 6. 6. 2023.

## Obrazložitev

1. Sodišče prve stopnje je s sklepom z dne 6. 6. 2023 zavrglo pritožbo dedinje A. A., ki je bila vložena 3. 4. 2023 (list. št. 46).

2. Proti temu sklepu vlaga pritožbo dedinja A. A. Prosi za oprostitev plačila sodne takse in navaja razloge. Pritožbo je podpisala.

3. Pritožba ni utemeljena.

4. Sodišče prve stopnje je zavrglo pritožbo z dne 3. 4. 2023, ker pritožba ni podpisana. Po določbi tretjega odstavka 343. člena ZPP je takšna pritožba nepopolna in jo mora sodišče zavreči. Sodišče ne more vrniti te vloge v popravo, saj je ZPP jasen, da se določbe 336. člena ZPP v postopku s pritožbo ne uporabljajo glede določbe 108. člena ZPP o vračanju nepopolnih vlog v dopolnitev.

5. Treba pa je ugotoviti, da je bila pritožnica na to opozorjena, saj je v pravnem pouku (list. št. 41) v izpodbijanem sklepu bilo zapisano, da mora biti pritožba podpisana. Takšna je tudi ustaljena sodna praksa1 in ZPP, ki je v tem delu jasen.

6. Pritožba ni utemeljena in tudi niso podani razlogi, na katero pritožbeno sodišče pazi po uradni dolžnosti, kar je narekovalo zavrnitev pritožbe in potrditev sklepa sodišča prve stopnje (2. točka 365. člena ZPP).

1 I Cp 2067/2018, I Cp 2766/2017.